Mihaela Bilic vine cu un nou sfat culinar. Celebrul nutriționist a dezvăluit o metodă inedită de fezandare a cărnii, la care puțini s-ar fi gândit. În ce o pune, de fapt, la fezandat și cât trebuie ținută pentru a căpăta un gust perfect.
Mihaela Bilic este unul dintre cei mai cunoscuți nutriționiști de la noi din țară. Se bucură de un succes formidabil, după ce a devenit tot mai influentă în mediul online, unde face furori cu sfaturile pe care le oferă internauților în materie de sănătate și mai ales de slăbit.
De data aceasta, specialistul a vorbit despre o practică interesantă despre frăgezirea cărnii. Medicul nutriționist a dezvăluit cum ar trebui să marinăm, de fapt, porcul, astfel încât să fie gustos și să se rupă în gură.
Mihaela Bilic spune că avem nevoie de un singur ingredient și condimente la algere, pentru că nu în ele constă secretul. De fapt, toată treaba o face iaurtul natural, fără nicio aromă. Medicul este de părere că face minuni în cazul cărnii și îi dă un gust special.
Tot ce trebuie să faci este să iei un iaurt, de preferat de calitate, și să îl amesteci cu câteva condimente, după gust. Mihaela Bilic a optat doar pentru cajun, care este, de fapt, un amestec de boia, chilli și chimen.
Mihaela Bilic a explicat că, după ce este gata amestecul, fiecare bucată de carne se trece prin el. Ideea este să fie acoperită complet, astfel încât gustul să intre tot mai bine în fiecare parte.
Astfel, carnea se lasă acoperită de iaurt cel puțin 12 ore sau chiar peste noapte. Mihaela Bilic spune că iaurtul este acid, are calciu și bacterii lactice, motiv pentru care va face un proces suplimentar de predigestie a proteinelor pe care le conține carnea.
"Ce trebuie să facem ca friptura la grătar să iasă fragedă și gustoasă? Secretul nu stă în condimente, ci în fezandare, dar înseamnă să o lăsăm măcar 12 ore în contact cu un mediu acid. Mulți folosesc zeamă de lămâie, oțet, vin. Eu, însă, o să vă arăt un ingredient secret: iaurtul. Are și aciditate, are mult calciu și are și bacterii lactice, care fac un proces suplimentar, pentru că avem nevoie de această predigestie a proteinelor", a explicat Mihaela Bilic.
Conform medicului, carnea are proteine și, în momentul în care ia contact cu un mediu acid, începe predigestia proteinelor. De aici, tot ce rămâne este să lăsăm bucățile cât mai mult acoperit de acest sos special și apoi să le punem direct la gătit.
Automat, bucata de carne care a stat în iaurt va fi mult mai fragedă decât alta care nu a avut parte de o asemenea pregătire în prealabil. Astfel, când amestecul e gata și ai adăugat toate condimentele care îți plac, se pun bucățile de carne în marinadă și se lasă peste noapte.
Este foarte important să marinezi carnea de porc înainte de a o găti. Dacă acest proces este făcut ca la carte, carnea trebuie devină mai fragedă, astfel încât să fie atât gustoasă, cât și ușor de mestecat. Iată cât de ușor este să faci acest lucru.
Optează pentru bucăți cu mai multă grăsime, cum ar fi mușchiul, pulpa sau cotletul de porc, pentru a obține carne fragedă. Grăsimea menține umiditatea și îmbunătățește gustul, carnea devenind mult mai aromată, dar și ușor de gătit.
Un amestec de ingrediente este folosit pentru a înmuia carnea și a-i oferi arome. Poți opta pentru combinații precum ulei, cu lămâie sau oțet, un aliment acid, care să frăgezească fiecare bucată.
Grosimea și tipul bucății de carne determină timpul necesar pentru marinare. Carnea de porc ar trebui marinată timp de cel puțin treizeci de minute, dar poate rămâne chiar și o zi întreagă acoperită de amestecul pentru marinare.
Cu cât stă mai mult acoperită, cu atât aromele vor intra mai adânc în carne și aceasta va deveni mai gustoasă și mult mai fragedă. Atenție mare trebuie să depunem și când vine vorba despre fezandarea cărnii de porc.
Marinarea se face prin înmuiere sau prin frecare. Carnea este acoperită complet cu marinadă, în timp ce este lăsată la odihnit într-un recipient sigilat. De altfel, marinada poate fi și pulverizată pe carne și lăsată să intre în ea prin frecare.
Ambele metode pot funcționa, dar asigurați-vă că amestecul de ingrediente acoperă carnea. De altfel, nu exagerați cu prea mult condiment picant sau prea multă sare, pentru că nu se va mai simți gustul original.